मेरा मानना है कि हर किसी ने अपनी बहन, मां, गर्लफेण्ड, दोस्त या पत्नी के साथ ऐसा महसूस किया होगा और मैं भी उनसे अलग नहीं हूं। मैंने खुद भी ऐसा महसूस किया है और अपने दोस्तों को भी महसूस करते हुये देखा है। इससे हर कोई गुजरता है क्योंकि महिलाओं को समझना बेहद मुश्किल है। मेरी शादी को एक दशक से ज्यादा हो गया लेकिन मैं दावा नहीं कर सकता कि मैं अर्चना को पूरी तरह समझ पाता हूं। कई मौके ऐसे रहे हैं जब मैं इसमें पूरी तरह से गलत साबित हुआ हूं। मैं कुछ अच्छा करने की कोशिश करता हूं लेकिन गलत हो जाता है।